Diari Oficial de la Generalitat Valenciana


Sumari del DOGV 5422, del 05-01-2007 (2006/15889)

RESOLUCIÓ de 14 de desembre del 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes de Pla de Competitivitat de l'Empresa Valenciana (PCEV).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15520


Data del document
:   14-09-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Descriptors 

:   * suport econòmic
    * societat sense fins de lucre
    * innovació
    * ajuda a les empreses
    * ajuda pública
    * mitjana empresa
    * disseny del producte
    * petita empresa
    * desenvolupament industrial
    * empresa industrial

La Conselleria d'Empresa, Universitat i Ciència va iniciar en 2004  
un procés de diàleg i col·laboració amb els agents econòmics i institucionals  
amb la finalitat d'elaborar estratègies i línies de treball per  
a reforçar la competitivitat dels sectors empresarials consolidats en el  
sistema productiu de la Comunitat Valenciana i impulsar el desenvolupament  
de sectors emergents en el context de la globalització de l'economia  
mundial.  
Resultat d'eixe procés de diàleg va ser l'elaboració d'una sèrie de  
plans sectorials acordats amb les corresponents associacions empresarials  
per a dur a terme accions d'interés preferent en cada un dels  
sectors en el període 2005-2007.  
La present resolució complix a les orientacions emanades dels  
plans de competitivitat sectorials traslladant-les a l'àmbit de l'acció  
administrativa. Per a això es convoquen tres programes específics  
gestionats per l'IMPIVA que tenen com a finalitat recolzar, respectivament,  
en primer lloc el desplegament de la Xarxa de Centres de  
Reflexió Estratègica d'Oportunitats d'Innovació (I-CREO) constituïts  
per experts coneixedors de cada un dels sectors que compten amb pla  
de competitivitat amb la funció d'identificar i proposar oportunitats  
empresarials i recopilar informació d'interés per a fonamentar estratègies  
d'innovació en cada un dels sectors. En segon lloc accions de promoció  
del Disseny que faciliten la utilització d'este recurs de competitivitat  
per part de les empreses de la Comunitat Valenciana coordinant  
l'actuació dels agents que treballen en este àmbit per a elaborar i posar  
a disposició de l'empreses les ferramentes de gestió més adequades. I  
en tercer lloc es convoca el programa d'Innovació a través del qual es  
recolzen les accions tendents a incrementar el coneixement de l'entorn  
competitiu de cada sector i a impulsar la difusió de tècniques i la  
implantació d'estratègies que permeten el millor desenvolupament de  
les empreses.  
En virtut de que antecedix, i de conformitat amb el que disposa  
l'article 1.4 de l'Orde de la Conselleria d'Empresa, Universitat i Ciència  
de 12 de desembre de 2006, resolc:  
Article 1. Objecte i àmbit  
L'objecte de la present resolució és convocar les ajudes del Pla de  
Competitivitat de l'empresa Valenciana (PCEV), els programes de les  
quals es relacionen en annex, i aprovar les seues bases reguladores.  
Article 2. Marc normatiu  
Les ajudes arreplegades en la present resolució es concediran  
d'acord amb el que establix l'Orde de 12 de desembre de 2006, de la  
Conselleria d'Empresa, Universitat i Ciència, sobre concessió d'ajudes  
per l'Institut de la Petita i Mitjana Indústria de la Generalitat Valenciana  
(IMPIVA), la Llei 38/2003, de 17 de novembre, General de Subvencions  
i la resta de normativa de desenrotllament que li fora d'aplicació.  
Les ajudes arreplegades en el programa de centres de reflexió  
estratègica d'oportunitats d'innovació (i-cree), en el Programa de promoció  
del disseny, i en les actuacions 1, 2 i 3.1 del Programa d'Innovació,  
no queden subjectes a l'obligació de notificació prèvia a la  
Comissió de la Unió Europea per no reunir tots els requisits de l'article  
87.1 del Tractat de la Unió Europea.  
Les ajudes arreplegades en l'actuació 3.2 del Programa d'Innovació  
tenen caràcter de minimis d'acord amb el que establix el Reglament  
(CE) número 69/2001, de la Comissió, de 12 de gener de 2001,  
publicat en el Diari Oficial de la Unió Europea de 13 de gener de  
2001.  
Article 3. Línies pressupostàries  
L'import global màxim que amb caràcter estimatiu es destinarà per  
a la concessió de les ajudes previstes en la present convocatòria, és el  
que s'indica a continuació:  
Programa de Centres Reflexió Estratègica Oportunitats Innovació  
(I-CREE) 1.800.000 euros  
Programa de Promoció del Disseny 3.300.000 euros  
- Instituts Tecnològics 2.300.000 euros  
- Entitats 1.000.000 euros  
Programa d'Innovació 93.737.567 euros  
a càrrec de les següents línies pressupostàries:  
T6508000 23.313.700 euros  
G5463726 6.990.000 euros  
V1862564 9.800.000 euros  
TOTAL 21.981.230 euros  
L'import destinat a la concessió de les ajudes previstes en la present  
convocatòria, està supeditat a l'aprovació del pressupost de l'IMPIVA  
per a l'exercici 2007 i a la liquidació dels compromisos degudament  
adquirits procedents de convocatòries anteriors.  
En qualsevol cas, es podrà incrementar el finançament quan es  
produïsca un augment del crèdit disponible com a conseqüència de  
l'aprovació per la Llei de Pressupostos de la Generalitat per al 2007  
d'un import superior, d'altres convocatòries en què s'hagen presentat  
o resolt sol·licituds per import inferior al gasto inicialment previst o de  
les que deriven obligacions liquidades o reconegudes per import inferior  
a l'ajuda que va ser concedida en el seu dia, o bé quan aquest augment  
siga conseqüència d'una generació, ampliació o incorporació de  
crèdit. Aquestes modificacions del pressupost estimat seran publicades  
en el Diari Oficial de la Generalitat.  
Així mateix podran comptar amb finançament del Fons Europeu  
de Desenrotllament Regional (FEDER) a través del Programa Operatiu  
de la Comunitat Valenciana 2007-2013: Eix 1 Desenrotllament  
de l'Economia del Coneixement i Eix 2 Desenrotllament i Innovació  
Empresarial, així com d'altres possibles fons, sent d'aplicació les disposicions  
que els regulen.  
Article 4. Beneficiaris  
1. Podran acollir-se a estes ajudes les entitats sense ànim de lucre,  
així com l'agrupació d'estes i de pyme, d'acord amb el que indica  
cada un dels programes que es relacionen en annex. L'activitat o fi  
social haurà de ser de caràcter industrial o de servicis relacionats amb  
la indústria, preferentment d'algun dels sectors inclosos en la direcció  
web www.impiva.es en l'apartat ?plans de competitivitat empresarials'.  
Quan el projecte siga presentat per una agrupació sense personalitat  
jurídica tindran la consideració de beneficiaris tots els seus participants.  
S'engloba davall este supòsit la presentació d'un projecte per  
dos o més sol·licitants sense que entre ells existisca nexe jurídic associatiu  
i sense perjuí que una entitat d'entre els participants siga la que  
assumisca la coordinació entre ells i enfront de l'IMPIVA.  
2. Els beneficiaris hauran de tindre la seua seu social o delegació a  
la Comunitat Valenciana, i els projectes objecte d'ajuda hauran d'estar  
localitzats en aquest territori.  
3. Les condicions per a ser beneficiari hauran de mantindre's fins  
al moment del pagament de la subvenció.  
4. Per a l'exercici de la seua activitat els beneficiaris hauran de  
disposar de les autoritzacions administratives preceptives, trobar-se  
inscrits en els registres públics pertinents, i complir amb qualssevol  
altres requisits exigits per les disposicions aplicables.  
5. En relació amb les ajudes arreplegades en el Programa de Centres  
de reflexió estratègica d'oportunitats d'innovació (i-cree), en el  
Programa de promoció del disseny, i en les actuacions 1, 2 i 3.1 del  
Programa d'Innovació i als efectes de l'art 87.1 del Tractat de la Unió  
Europea, el beneficiari no haurà de tindre la consideració d'empresa  
en el sentit de realitzar una activitat econòmica, açò és, una activitat  
consistent en l'oferta de béns i servicis en un determinat mercat. En  
el cas que el beneficiari exercisca activitats de caràcter econòmic i no  
econòmic haurà de poder complir les següents condicions:  
- distingir amb claredat entre estos dos tipus d'activitats  
- separar clarament el finançament d'ambdues activitats  
- imputar els costos correctament a una o una altra activitat.  
6. A efectes de la present resolució, es considerarà PYME, segons  
la Recomanació de la Comissió, de 6 de maig de 2003, sobre la definició  
de microempreses, xicotetes i mitjanes empreses (DOUE núm.  
L 124/36, de 20 de maig de 2003), tota entitat, independentment de la  
seua forma jurídica, que exercisca una activitat econòmica que reunisca  
els següents requisits:  
- Que empre a menys de 250 persones.  
- Que tinga un volum de negoci anual no superior a 50 milions  
d'euros, o bé un balanç general no superior a 43 milions d'euros.  
Així mateix, quan siga necessari distingir entre xicotetes empreses  
i mitjanes empreses, s'entendrà per Petita empresa aquella unitat  
econòmica que empre a menys de 50 persones i que tinga un volum  
de negoci anual o un balanç general no superior a 10 milions d'euros;  
microempresa es considerarà aquella empresa que ocupe a menys de  
10 persones i el seu volum de negoci o el seu balanç general anual no  
supere els 2 milions d'euros.  
El còmput dels efectius i límits assenyalats, en el cas d'empreses  
associades o vinculades s'efectuarà tal com disposen els apartats 2 i 3  
de l'article 6 de l'annex de la Recomanació 2003/361/CE de la Comissió,  
de 6 de maig de 2003, sobre la definició de microempreses, xicotetes  
i mitjanes empreses. Dits criteris de còmput es poden consultar  
en l'imprés de sol·licitud.  
7. No podran obtindre la condició de beneficiaris els sol·licitants  
en què concórrega alguna de les circumstàncies previstes en l'article  
13 de la Llei 38/2003, de 17 de novembre, General de Subvencions.  
Article 5. Sol·licitud d'ajuda  
1. Els sol·licitants hauran de presentar una sol·licitud normalitzada  
complimentada utilitzant el programa informàtic que es pot descarregar  
des de la direcció d'internet de l'IMPIVA: www.impiva.es  
2. A fi de potenciar l'èxit dels objectius de la present resolució,  
l'IMPIVA podrà traslladar les sol·licituds a altres programes o convocatòries  
d'ajudes.  
Article 6. Documentació que ha d'acompanyar a l'imprés de sollicitud  
1. Memòria tècnica del projecte, segons model que pot obtindre's  
descarregant-lo de la direcció d'internet de l'IMPIVA: www.impiva.  
es.  
2. Documentació relativa a la personalitat jurídica del sol·licitant  
(inclosos tots els participants en el projecte): a) L'IMPIVA obtindrà  
la informació relativa a la personalitat jurídica del sol·licitant quan  
este siga una societat la inscripció de la qual en el Registre Mercantil  
siga obligatòria. No obstant l'anterior, l'IMPIVA podrà requerir directament  
del sol·licitant la presentació d'algun document concret.  
b) En el cas de sol·licitants la inscripció del qual en el Registre  
Mercantil no siga obligatòria (entitats sense ànim de lucre, empresaris  
individuals, cooperatives), s'haurà d'aportar fotocòpia dels següents  
documents:  
- Contracte o acta de constitució i estatuts vigents.  
- Poder de representació del firmant de la sol·licitud, o document  
equivalent segons les prescripcions legals.  
- DNI si és empresari individual.  
No serà necessari aportar la documentació anterior que ja obre a  
poder de l'IMPIVA, sempre que es mantinga vigent i s'aporte declaració  
de vigència a l'efecte segons model disponible en la direcció d'Internet:  
www.impiva.es .  
c) Quan el sol·licitant siga una empresa en fase de constitució,  
s'haurà d'aportar almenys fotocòpia del DNI del promotor i el projecte  
d'estatuts.  
3. La presentació de la sol·licitud comporta l'autorització a l'IMPIVA,  
excepte manifestació en contrari pel sol·licitant, per a demanar  
els certificats a emetre per l'Agència Estatal de l'Administració Tributària,  
per la unitat recaptadora de la Hisenda Pública Valenciana i  
per la Tresoreria General de la Seguretat Social, en els que s'acredite  
que el sol·licitant es troba al corrent en les seues obligacions amb  
eixes administracions. En qualsevol cas l'IMPIVA es reserva el dret a  
requerir directament al sol·licitant en el cas que la informació obtinguda  
presente alguna incidència.  
4. Si la documentació aportada fora incompleta o presentara errors  
subsanables es requerirà a l'interessat perquè en el termini de 10 dies  
esmene la falta o acompanye els documents preceptius, amb advertència  
que si no el fera se li tindrà per desistit de la seua sol·licitud.  
5. Els requeriments a què es fa referència en este article, així com  
qualsevol altre que poguera realitzar-se per l'IMPIVA podrà efectuarse  
per fax i/o per correu electrònic al nombre i/o a la direcció indicada  
pel sol·licitant en l'imprés de sol·licitud.  
6. En el cas que alguna de les empreses o entitats participants en  
un projecte presentat per una agrupació sense personalitat jurídica no  
atenguen en termini el requeriment d'esmena, l'IMPIVA podrà sollicitar  
la reformulació de la sol·licitud o denegar l'ajuda per quedar el  
projecte desvirtuat. De la mateixa manera es procedirà si algun dels  
participants desistira expressament de la seua sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
en les dates límit indicades en cada un dels programes que s'arrepleguen  
en annex.  
Article 8. Lloc de presentació de sol·licituds  
1. Les sol·licituds i la documentació annexa podran presentar-se  
en qualsevol de les seus de l'IMPIVA indicades a continuació en horari  
de 9 a 14 hores, de dilluns a divendres, i de 17 a 19 hores, de dilluns  
a dijous:  
- IMPIVA Alicante-Oficina PROP: C/Xurruca, 29, 03602 Alacant.  
- IMPIVA Castellón-Oficina PROP: Av. Germans Bou, 47. 12193  
Castelló.  
- IMPIVA València: Plaça de l'Ajuntament, 6. 46210 València.  
2. També podran presentar-se en les formes previstes en l'article  
38.4. de la Llei 30/1992, de 26 de novembre, de Règim Jurídic de les  
Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de  
Correus, haurà de fer-se en sobre obert perquè siga datada i segellada  
per l'oficina de Correus abans de ser certificada.  
Article 9. Projectes plurianuales  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues  
fases i l'exercici en què es realitzaran.  
b) La sol·licitud d'ajuda haurà de presentar-se per a cada una de  
les fases en l'exercici en què vaja a executar-se, sense que la concessió  
d'ajuda per a una d'elles condicione la de futures fases. Les concessions  
en exercicis pressupostaris següents se supeditaran a l'existència  
d'un programa que empare les actuacions proposades i als resultats  
aconseguits.  
Article 10. Avaluació de sol·licituds  
1. Les ajudes es concediran davall el règim de concurrència competitiva,  
per mitjà d'una comparació de les sol·licituds presentades en  
la qual s'aplicaran els criteris de valoració fixats en els programes i  
s'establirà una prelació respectant els límits pressupostaris.  
2. L'òrgan competent per a la instrucció del procediment de les  
ajudes emmarcades en la present resolució serà la Direcció d'Innovació  
i Competitivitat a través de l'Àrea de Foment de la Competitivitat  
de l'IMPIVA.  
3. L'IMPIVA podrà requerir del sol·licitant la reformulació de la  
seua sol·licitud per a ajustar els compromisos i condicions a la sublos  
venció otorgable quan esta siga inferior a la que figura en la sol·licitud  
presentada.  
Article 11. Resolució de la concessió d'ajudes  
Amb caràcter previ, l'Oficina per a la Gestió dels Plans de Competitivitat  
Empresarials emetrà informe preceptiu sobre les sol·licituds  
presentades.  
Després de l'aplicació dels criteris d'avaluació, una Comissió presidida  
pel director general de l'IMPIVA i composta pel personal tècnic  
que este designe, elevarà proposta de concessió al President de l'IMPIVA.  
El President de l'IMPIVA resoldrà sobre l'adjudicació de les ajudes,  
per mitjà de resolució, fixant expressament la quantia, i incorporant,  
si és procedent, les condicions i obligacions a què haja de subjectar-  
se el beneficiari.  
Les subvencions concedides seran publicades en el Diari Oficial  
de la Generalitat (DOGV) amb expressió del programa i crèdit pressupostari  
a què s'imputen, beneficiari, quantitat concedida i finalitat o  
finalitats de la subvenció.  
La resolució dictada pel president posarà fi a la via administrativa,  
i el seu contingut serà notificat de forma individualitzada a cada interessat.  
Llevat que s'especifique d'una altra manera en la Llei de Pressupostos  
de la Generalitat Valenciana per al 2007, si l'ajuda supera el  
milió d'euros serà necessària l'autorització del Consell; si supera la  
quantia de 250.000 euros per perceptor s'adonarà a este mateix òrgan.  
En el cas de programes d'ajudes que estiguen finançats pel Fons  
Europeu de Desenrotllament Regional (FEDER), la concessió de l'ajuda  
quedarà condicionada a l'emissió, per part de l'autoritat ambiental  
competent, d'un certificat que declare la no afecció del projecte a la  
denominada «xàrcia Natura», espai físic d'especial protecció mediambiental  
configurat així per la Unió Europea. L'obtenció d'aquest certificat  
es gestionarà per l'IMPIVA.  
Article 12. Projectes que reforcen la política social.  
D'acord amb els criteris de valoració que s'establixen respectivament  
en cada u dels programes, tindran preferència en l'adjudicació en  
cas d'empat els projectes presentats per aquelles entitats que acrediten  
ocupar un percentatge de treballadors discapacitats superior respecte  
a la plantilla de l'entitat que tenien amb anterioritat a la present convocatòria,  
i en general aquells que reunisquen els requisits previstos  
en la Llei 11/2003, de 10 d'abril, sobre l'estatut de les persones amb  
discapacitat de la Comunitat Valenciana.  
Així mateix es valoraran positivament els projectes presentats per  
certes categories de persones desfavorides socialment que experimenten  
condicions, situacions i necessitats especials a l'hora de mamprendre  
activitats empresarials o inserir-se en el mercat laboral.  
Article 13. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar la seua  
realització en la forma i data fixades en la notificació de l'ajuda.  
L'acreditació dels gastos i inversions es realitzarà per mitjà de la presentació  
de la totalitat de justificants de gasto i pagament.  
b) Complir amb les seues obligacions fiscals i amb la Seguretat  
Social de forma que quede acreditada esta circumstància en el moment  
previ a l'atorgament de l'ajuda en els termes establits en la normativa  
vigent en la matèria, i a l'acreditació de la seua personalitat jurídica  
referida al moment de la sol·licitud de l'ajuda. Quan l'ajuda s'atorgue  
a una societat en constitució en cap cas s'abonarà el seu import abans  
que la societat estiga constituïda i inscrita en el registre corresponent,  
per a l'acreditació del qual es fixarà un termini.  
c) Respectar la normativa mediambiental vigent.  
d) En qualsevol moment de la vigència de l'expedient el beneficiari  
haurà d'actualitzar la documentació presentada que haguera sofrit  
alguna modificació i comunicar altres ajudes públiques o privades que  
haguera obtingut o sol·licitat amb posterioritat a la data de presentació  
de la sol·licitud.  
e) Tant el beneficiari com els tercers relacionats amb l'objecte de  
la subvenció, hauran de sotmetre's a les actuacions de comprovació,  
verificació i control financer de l'activitat subvencionada efectuades  
per l'IMPIVA així com per qualsevol òrgan de la Unió Europea, de  
l'administració Central de l'Estat i de la Generalitat, facilitant en tot  
moment quanta informació se sol·licite en l'exercici d'aqueste actuacions.  
f) Conservar els documents justificatius de la subvenció durant un  
termini de quinze anys o durant un termini major mentre puguen ser  
objecte de comprovació i control.  
g) Respondre de la veracitat dels documents aportats.  
h) Mantindre durant un mínim de cinc anys les inversions materials  
i immaterials subvencionades.  
i) Efectuar quantes mesures d'informació i publicitat establisca la  
normativa europea respecte a les activitats en què intervinguen els fons  
estructurals europeus o altres fons.  
j) Les actuacions subvencionades no hauran de vulnerar en cap  
cas el principi de no discriminació per raó de sexe, raça, origen ètnic,  
religió, conviccions, minusvalideses, edat, o orientació sexual. Així  
mateix facilitaran, o almenys no impediran, l'accessibilitat per a les  
persones discapacitades.  
k) Complir amb quantes obligacions i requisits s'establixen en  
l'Orde de 12 de desembre de 2006 de la Conselleria d'Empresa, Universitat  
i Ciència, sobre concessió d'ajudes per l'IMPIVA, i en les disposicions  
establides en la legislació sobre subvencions; en cas d'ajudes  
finançades amb fons estructurals europeus en la normativa que  
els resulte d'aplicació, i en general en qualsevol altra disposició que  
resulte d'aplicació.  
L'incompliment de qualsevol d'estes obligacions podrà donar  
lloc a la minoració o revocació, i si és procedent al reintegrament de  
les ajudes percebudes amb l'exigència de l'interés de demora des del  
moment del pagament de la subvenció.  
Articule 14. Justificació de gastos i pagaments  
1. Amb caràcter general es consideren justificants de gasto les factures  
i documents de valor probatori equivalent.  
2. La justificació de l'ajuda haurà de realitzar-se d'acord amb les  
instruccions aprovades per resolució del director general de l'IMPIVA  
que seran notificades al beneficiari. A efectes de justificació es considerarà  
que el gasto subvencionat s'ha realitzat sempre que haja sigut  
pagat amb anterioritat a la finalització del període de justificació.  
En la justificació dels costos indirectes el beneficiari realitzarà la  
seua imputació basant-se en un mètode just i equitatiu, degudament  
explicitat  
La justificació del pagament dels costos subvencionables es realitzarà  
per mitjà de moviment bancari que així l'acredite.  
3. Les factures presentades per a la justificació dels projectes hauran  
de complir allò que s'ha disposat pel Real Decret 1.496/2003, de  
28 de novembre i la resta de normativa vigent.  
4. Només seran tinguts en compte els justificants de gastos realitzats  
des de l'1 de gener de 2007 i a partir de la data de presentació de  
la sol·licitud.  
5. Quan l'import del gasto subvencionable supere la quantia de  
30.000 euros en el supòsit de cost per execució d'obra, o de 12.000  
euros en el supòsit de subministrament de béns d'equip o prestació de  
servicis per empreses de consultoria o assistència tècnica, el beneficiari  
haurà d'aportar també justificació d'haver sol·licitat com a mínim  
tres ofertes de diferents proveïdors, llevat que per les especials característiques  
dels gastos subvencionables no existisca en el mercat suficient  
nombre d'entitats que el subministren o presten i així es faça  
constar un informe.  
L'elecció entre les ofertes presentades haurà de recaure en la més  
econòmica, justificant en una memòria l'elecció en un altre sentit. La  
no presentació de les memòries a què fa referència este apartat, o la  
seua insuficiència, podrà donar lloc a una minoració de l'ajuda concedida,  
sense perjuí de la facultat de l'IMPIVA de demanar, a càrrec  
del beneficiari, una taxació pericial del bé subvencionat i recalcular en  
funció d'esta la subvenció concedida.  
6. No s'acceptaran com a justificants de realització del projecte les  
factures derivades de la contractació amb empreses o entitats vinculades  
al beneficiari de l'ajuda, excepte justificació expressa que haurà de  
ser aprovada per l'IMPIVA. S'entén per empreses o entitats vinculades  
aquelles en què el beneficiari o un soci o grup de socis puga exercir,  
directa o indirectament, una influència dominant, o aquelles que  
puguen exercir-la sobre ell o que, de la mateixa manera que el beneficiari,  
estiguen sotmeses a la influència dominant d'una altra empresa  
o entitat per raó de propietat, participació financera o normes que la  
regulen. Es presumirà que hi ha influència dominant quan una empresa,  
entitat, persona física o grup d'estes, directa o indirectament, amb  
relació a una altra, estiga en possessió del menys un 25% del capital  
subscrit, un 25% dels vots inherents a les participacions emeses per  
l'empresa o entitat, o puga designar almenys el 25% dels membres de  
l'òrgan d'administració, direcció o control de l'empresa, i en tot cas en  
els supòsits previstos en l'article 68.2 del Reglament de la Llei General  
de Subvencions, aprovat per Real Decret 887/2006, de 21 de juny.  
7. En el Programa d'Innovació i en el de Promoció del Disseny  
es permet que el beneficiari subcontracte les activitats subvencionades  
en els termes previstos en l'article 29 de la Llei 38/2003, de 17 de  
novembre, General de Subvencions, fins a un 100% del seu import.  
Els gastos relatius als subcontractes hauran de complir les següents  
condicions:  
a) No podran augmentar el cost d'execució de l'operació sense un  
valor afegit.  
b) No es podrà subcontractar amb intermediaris o assessors quan  
el pagament consistisca en un percentatge del cost total de l'operació,  
a menys que el beneficiari justifique el dit pagament en relació al valor  
real del treball realitzat o els servicis prestats.  
Article 15. Pagament de les ajudes  
L'IMPIVA procedirà al pagament de l'ajuda una vegada el beneficiari  
haja executat el projecte i sempre que haja complit les obligacions  
exigibles. Podrà anticipar-se el pagament de fins al percentatge  
de l'ajuda que permeta la Llei de Pressupostos de la Generalitat per al  
2007, prèvia presentació pel beneficiari d'aval bancari per almenys la  
quantia anticipada, constituït d'acord amb la normativa vigent, en els  
Servicis Territorials de la Conselleria d'Economia, Hisenda i Ocupació  
de la Generalitat, llevat que no s'exigisca la presentació de garantia  
alguna per la citada llei.  
Disposició transitòria  
Podran prendre's en consideració les sol·licituds presentades al  
Programa d'Innovació després de la finalització de la convocatòria  
anterior del programa, aprovada per Resolució del President de l'IMPIVA  
de 17 de març de 2006.  
Disposició final  
Es faculta el director general de l'IMPIVA per a dictar les resolucions  
necessàries per al desenrotllament, eficàcia i execució de la present  
convocatòria.  
València, 14 de desembre de 2006.- El president de l'IMPIVA:  
Justo Nieto Nieto.  
ANNEX  
Programa de centres de reflexió estratègica d'oportunitats d'innovació  
(I-CREE)  
Objecte  
Crear una xàrcia d'experts sectorials, en col·laboració amb els  
principals sectors econòmics de la comunitat, per a la recerca de línies  
estratègiques d'activitat i escenaris de desenrotllament que diversifiquen  
el teixit productiu i promoguen la competitivitat global de la  
Comunitat Valenciana.  
Esta xàrcia d'experts té com a objectius principals identificar i  
proposar oportunitats empresarials especialment innovadores i recopi-  
lar informació avançada dels diferents sectors en l'àmbit internacional  
per a elaborar informes de situació i evolució comparativa dels nostres  
sectors en relació amb els seus avanços internacionals.  
Actuacions de suport  
1. Estudis, anàlisi, models i sistemes comparatius dels sectors  
industrials i emergents de la Comunitat Valenciana en el seu context  
internacional.  
2. Definició d'estratègies específiques a implementar per a generar  
espais de futur en el desenrotllament i seguiment dels Plans de Competitivitat  
Empresarials de la Comunitat Valenciana.  
Per a això es recolzarà la dedicació del mqteix personal i/o de nova  
contractació amb el següent perfil:  
- Titulats universitaris, preferentment de caràcter tècnic o economicoempresarial,  
amb almenys dos anys d'experiència en I+D+i en  
àrees rellevants dels plans de competitivitat empresarial dels diferents  
sectors contemplats en esta convocatòria.  
- Domini de ferramentes informàtiques, a nivell d'usuari.  
- Idioma anglés, parlat i escrit.  
- Es valorarà una formació complementària en els àmbits economicointernacional,  
financer i de gestió de la innovació, i el coneixement  
d'altres idiomes.  
Beneficiaris  
Podran acollir-se a estes ajudes les entitats sense ànim de lucre  
de caràcter empresarial, que operen en sectors industrials i emergents  
tals com els que es relacionen a continuació, a títol enunciatiu però no  
excloent:  
- Acuicultura  
- Agroalimentari  
- Arts gràfiques  
- Audiovisual  
- Biomedicina  
- Calçat  
- Ceràmica  
- Construcció  
- Energies renovables  
- Joguet  
- Fusta i Moble  
- Metall  
- Moda i complements  
- Plàstics  
- Químic  
- Soci sanitari  
- Tèxtil  
- Transport  
- Turisme  
Tipus d'ajuda  
Subvenció a fons perdut de fins al 100% dels costos subvencionables,  
amb els següents imports màxims:  
- Gastos de personal propi: fins a 49.000 euros/any.  
- Viatges interurbans, nacionals i internacionals: fins a 7.350 Euros/any  
(15% dels gastos de personal)  
- Gastos indirectes: fins a 4.900 euros/any (10% dels gastos de  
personal).  
Criteris de valoració  
1. Qualitat del projecte (40%)  
· Ajust dels objectius del projecte al Pla de Competitivitat Empresarial  
del seu entorn sectorial. (0-5-10)  
· Impacte empresarial: aplicabilitat dels resultats del projecte sobre  
les empreses. (9-0-59-64)  
· Adequació dels perfils seleccionats per al desenrotllament del  
projecte. (5-1-83-18)  
2. Viabilitat tècnica i economico-financiera (25%)  
· Coherència del pressupost del projecte amb els objectius a aconseguir.  
(0-5-10)  
· Definició del projecte, les seues fases, pla de treball i pressupost  
d'execució. (5-6-74-87)  
3. Característiques del sol·licitant (20%)  
· Relació de les activitats i servicis del sol·licitant amb els objectius  
del Pla de Competitivitat Empresarial del seu sector. (2-1-20-55)  
4. Aspectes socio-economicos (15%)  
· Oportunitat que per al teixit empresarial dels diferents sectors  
d'activitat i per a la societat representa l'aplicació i transferència dels  
resultats esperats del projecte. (0-5)  
· Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. (0-5-10)  
Costos subvencionables  
- Gastos de personal propi associats al desenrotllament del projecte,  
incloent el salari, les càrregues socials, la quota empresarial a la  
Seguretat Social i els complements per desplaçament.  
- Viatges interurbans -transport públic- nacionals i internacionals  
i allotjament, per mitjà de factura dels servicis. En este concepte es  
considerarà un màxim del 15% sobre el total de gastos acceptats en  
personal propi.  
- Costos indirectes de funcionament de l'entitat derivats de la seua  
activitat, admetent un màxim del 10% sobre el total dels gastos acceptats  
en el projecte en concepte del seu personal. El mètode d'imputació  
tindrà un caràcter proporcional a la repercussió d'estos costos. El  
criteri d'imputació ha de poder ser documentat.  
Altres  
Els beneficiaris, amb caràcter general en totes les accions relacionades  
amb l'objectiu del programa, i en particular amb les activitats  
que generen els projectes subvencionats, és responsable de la  
seua difusió havent de fer coneixedor i partícip a l'IMPIVA de totes  
les accions promociona'ls i de comunicació previstes tant en la fase  
prèvia de sol·licitud com, amb la suficient antelació, al llarg del seu  
desenrotllament, inclosa la difusió dels resultats en suports físics o  
electrònics, havent d'utilitzar per a això la normativa d'imatge que  
determinen l'IMPIVA i els Fons Europeus. El no compliment de tot  
allò podrà comportar la minoració o revocació de l'ajuda.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007.  
Programa de promoció del disseny  
Objecte  
Fomentar la utilització del disseny com a factor d'innovació i de  
competitivitat per a les empreses de la Comunitat Valenciana, impulsant  
la realització d'accions de sensibilització i la definició de ferramentes  
i servicis per a recolzar la incorporació del disseny com a  
estratègia per a la millora dels seus productes i servicis, tal com s'arrepleguen  
en els diferents Plans de Competitivitat Empresarials.  
Este programa complix així mateix els objectius del Pla d'acció  
de foment del disseny de l'IMPIVA per a la coordinació dels agents  
implicats en la promoció del disseny en el nostre entorn, millorant la  
cooperació i aconseguint un efecte multiplicador d'estes accions en el  
teixit empresarial valencià.  
Actuacions de suport  
- Línies d'activitat desenrotllades per a la definició de nous servicis  
avançats la finalitat de la qual siga millorar el nivell d'assessorament  
tècnic i d'informació específica que puguen recolzar amb caràcter  
sectorial els processos de gestió del disseny en el desenrotllament i  
llançament de nous productes.  
- Accions orientades a la definició de ferramentes que recolzen el  
procés de disseny en les empreses, amb caràcter sectorial i multisectorial.  
- Activitats de difusió i promoció d'estes tècniques i servicis al  
sector empresarial.  
- Realització d'accions de promoció i sensibilització orientades  
a posar en valor la importància del disseny per a la competitivitat  
empresarial.  
Les accions recolzades en esta convocatòria hauran d'emmarcar-se  
en el Pla d'acció per a foment de disseny definit per IMPIVA i consultable  
en la web.  
La prestació de servicis avançats a les empreses de la Comunitat  
Valenciana haurà de definir-se, en qualsevol cas, sense transgredir les  
normes de la lliure competència.  
Beneficiaris  
- Instituts tecnològics de la Xàrcia IMPIVA,  
- Associacions de dissenyadors i associacions sectorials, radicades  
a la Comunitat Valenciana amb projectes que estructuren accions de  
promoció de disseny orientades a empreses industrials del seu àmbit  
d'actuació.  
Tipus d'ajuda  
Subvenció a fons perdut de fins al 100% dels costos subvencionables  
del projecte.  
Les entitats que destinen personal propi en projectes específics de  
gestió de disseny tindran una consideració prioritària per a accedir al  
màxim de subvenció.  
Les entitats hauran de prestar servicis a preus de mercat i no  
mamprendre activitats econòmiques que repercutisquen en tercers, de  
manera que falsegen o amenacen falsejar la competència.  
Criteris de valoració  
Qualitat del projecte. Ponderació 54 de 100  
- Ajust dels objectius del projecte i resultats previstos a les necessitats  
de les empreses.  
- Adequació del projecte als fins i objectius de l'estratègia general  
de l'entitat sol·licitant.  
- Pla de comunicació i difusió dels resultats a la societat.  
- Vinculació del projecte als objectius del Pla d'acció de foment  
del disseny d'IMPIVA.  
Viabilitat tècnica i economico-financiera. Ponderació 6 de 100  
- Coherència del pressupost del projecte amb els objectius a aconseguir.  
- Definició del projecte, les seues fases, pla de treball i pressupost  
d'execució.  
- Dimensió equilibrada dels recursos humans i de les inversions  
necessàries respecte a l'abast de l'acció.  
Característiques del sol·licitant. Ponderació 10 de 100  
- Orientació dels servicis del sol·licitant cap a les necessitats de  
les empreses de la Comunitat Valenciana.  
- Previsió de desenrotllament de servicis innovadors adaptats a les  
necessitats de les empreses de la Comunitat Valenciana.  
- Integració en el Sistema Valencià d'Innovació i la seua collaboració  
amb altres agents.  
Aspectes socio-economicos. Ponderació 30 de 100  
- Oportunitat que per al teixit empresarial representa l'aplicació i  
difusió dels resultats esperats del projecte.  
- Adequació dels objectius del projecte a les línies d'actuació de la  
Conselleria d'Empresa, Universitat i Ciència i de l'IMPIVA.  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació.  
Costos subvencionables  
Per a totes les actuacions del programa, podran considerar-se a  
efectes de justificació del gasto, els costos subvencionables produïts  
des de la presentació de la sol·licitud.  
- Gastos de personal intern directament relacionat amb el projecte.  
- Col·laboracions externes. Gastos en servicis externs directament  
associats al desenrotllament del projecte.  
Altres  
Els beneficiaris, amb caràcter general en totes les accions relacionades  
amb l'objectiu del programa, i en particular amb les acti-  
vitats que generen els projectes subvencionats, és responsable de la  
seua difusió havent de fer coneixedor i partícip a l'IMPIVA de totes  
les accions promociona'ls i de comunicació previstes tant en la fase  
prèvia de sol·licitud com, amb la suficient antelació, al llarg del seu  
desenrotllament, inclosa la difusió dels resultats en suports físics o  
electrònics, havent d'utilitzar per a això la normativa d'imatge que  
determinen l'IMPIVA i els Fons Europeus. El no compliment de tot  
allò podrà comportar la minoració o revocació de l'ajuda.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el 20 de febrer de 2007.  
Programa d'innovació  
Objecte  
Potenciar la competitivitat de les empreses dels sectors tradicionals  
i impulsar els sectors emergents a la Comunitat Valenciana, a través de  
la realització de projectes de caràcter estratègic.  
En este sentit i atenent als respectius Plans de Competitivitat  
Empresarials de la Comunitat Valenciana, constituïx l'objecte d'este  
programa impulsar accions de promoció de la innovació en el teixit  
empresarial per a incrementar el coneixement i la difusió de noves tècniques  
i factors de competència claus en l'entorn global  
Actuacions de suport  
1. Accions destinades a detectar les necessitats de l'entorn i identificar  
les estratègies competitives més adequades amb caràcter sectorial  
i multisectorial.  
2. Accions de difusió de tècniques, tendències, ferramentes, així  
com de metodologies de gestió del coneixement i la innovació amb  
caràcter general a les PYME de la Comunitat Valenciana.  
3. Accions de cooperació entre entitats i PYME per a facilitar el  
coneixement estratègic i la implantació de la innovació en les empreses,  
per mitjà de la informació, la formació, els estudis, diagnòstics i la  
transferència tecnològica. Esta actuació se subdividix, atenent al perfil  
dels beneficiaris, en:  
3.1. Actuacions corresponents a entitats sense ànim de lucre.  
3.2. Actuacions corresponents a PYME  
Beneficiaris  
- Entitats sense ànim de lucre.  
- Agrupació d'entitats sense ànim de lucre amb PYME.  
Tipus d'ajuda  
Subvenció a fons perdut en forma de percentatge sobre els costos  
subvencionables:  
- En les actuacions 1 i 2: fins a el 100% .  
- En l'actuació 3:  
- fins a el 100% si el beneficiari és una entitat sense ànim de lucre  
- fins a el 45% si és una PYME.  
Les entitats hauran de prestar servicis a preus de mercat i no  
mamprendre activitats econòmiques que repercutisquen en tercers, de  
manera que falsegen o amenacen falsejar la competència.  
Criteris de valoració  
1. Qualitat del projecte (25%)  
· Definició i maduresa del projecte, justificació de la seua necessitat,  
grau d'innovació i ajust dels objectius del projecte a l'entorn  
empresarial.  
· Impacte empresarial: aplicabilitat dels resultats del projecte sobre  
les empreses.  
· Efecte positiu del projecte en la diversificació sectorial de la  
Comunitat Valenciana.  
2. Viabilitat tècnica i economico-financiera (35%)  
· Coherència del pressupost del projecte amb els objectius a aconseguir.  
· Definició del projecte, les seues fases, pla de treball i pressupost  
d'execució.  
· Equilibri en la dimensió i distribució dels recursos humans previstos.  
· Previsió i pla d'aplicabilitat i transferència de resultats del projecte.  
3. Característiques del sol·licitant (10%)  
· Orientació dels servicis del sol·licitant cap a les necessitats de les  
empreses de la Comunitat Valenciana.  
· Integració en el Sistema Valencià d'Innovació i col·laboració  
amb altres agents.  
4. Aspectes socio-economicos (30%)  
· Oportunitat que per al teixit empresarial dels diferents sectors  
d'activitat  
i per a la societat representa l'aplicació i transferència dels resultats  
esperats del projecte.  
· Adequació dels objectius del projecte a les línies d'actuació dels  
Plans de Competitivitat de l'empresa Valenciana.  
· Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació.  
Costos subvencionables  
Quan el beneficiari siga una entitat sense ànim de lucre o una entitat  
participant en un projecte agrupat es podran finançar els següents  
tipus de costos:  
- Inversions en equipament directament relacionades amb el projecte  
a realitzar.  
- Gastos de personal propi associats al desenrotllament del projecte.  
- Col·laboracions externes necessàries per al desenrotllament del  
projecte, açò és, servicis tècnics, servicis professionals, servicis d'informació  
i difusió.  
- Viatges interurbans -transport públic- i allotjament, per mitjà de  
factura dels servicis.  
- Costos indirectes de funcionament de l'entitat derivats de la seua  
activitat, admetent un màxim del 15% sobre el total dels gastos acceptats  
en el projecte en concepte de personal propi. El mètode d'imputació  
tindrà un caràcter proporcional a la repercussió d'estos costos. El  
criteri d'imputació ha de poder ser documentat.  
Quan el beneficiari siga una PYME es podran recolzar els costos  
corresponents a les col·laboracions externes necessàries per al desenrotllament  
del projecte, açò és, servicis tècnics, servicis professionals,  
servicis d'informació i difusió.  
Podran considerar a efectes de justificació del gasto els costos subvencionables  
produïts des de la data de sol·licitud o si és procedent  
presol·licitud.  
Altres  
Els beneficiaris, amb caràcter general en totes les accions relacionades  
amb l'objectiu del programa, i en particular amb les activitats  
que generen els projectes subvencionats, són responsables de la seua  
difusió, havent de fer coneixedor i partícip a l'IMPIVA de totes les  
accions promociona'ls i de comunicació previstes tant en la fase prèvia  
de sol·licitud com, amb la suficient antelació, al llarg del seu desenrotllament,  
inclosa la difusió dels resultats en suports físics o electrònics,  
havent d'utilitzar per a això la normativa d'imatge que determinen  
l'IMPIVA i els Fons Europeus. El no compliment de l'anterior podrà  
comportar la minoració o revocació de l'ajuda.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el 6 de febrer de 2007.